ΚΑΝΟΝΙΣΜΟΣ (ΕΟΚ) αριθ. 1600/78 ΤΗΣ ΕΠΙΤΡΟΠΗΣ της 7ης Ιουλίου 1978 περί τροποποιήσεως του κανονισμού (ΕΟΚ) αριθ. 1569/77 και (ΕΟΚ) 1570/77 περί παρεμβάσεως στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1254/78(2) και ιδίως το άρθρο 7 παράγραφος 5,

Εκτιμώντας:

ότι ο κανονισμός (ΕΟΚ) αριθ. 1569/77 της Επιτροπής της 11ης Ιουλίου 1977, περί καθορισμού των διαδικασιών και όρων συγκεντρώσεως των σιτηρών από τους οργανισμούς παρεμβάσεως(3), προβλέπει στο άρθρο 2 παράγραφος 4, ότι στις περιπτώσεις ειδικών μη ευνοϊκών κλιματολογικών συνθηκών δύναται να ληφθούν αποφάσεις που παρεκκλίνουν από τις διατάξεις της παραγράφου 2 του εν λόγω άρθρου για την περίοδο εμπορίας- ότι εν τούτοις οι διατάξεις αυτές δεν δύνανται να εφαρμοσθούν στα σιτηρά που συγκεντρώνονται προ της 1ης Αυγούστου της επομένης περιόδου σε διαφορετικές κλιματολογικές συνθήκες-

ότι σύμφωνα με το άρθρο 3 παράγραφος 3 του κανονισμού (ΕΟΚ) αριθ. 1569/77, η τιμή που θα πληρωθεί στον πωλητή από τον οργανισμό παρεμβάσεως είναι η τιμή που ισχύει κατά το μήνα που γίνεται η παράδοση του προϊόντος- ότι σε περίπτωση προσφοράς που γίνεται στον οργανισμό παρεμβάσεως κατά τη διάρκεια του μηνός Μαΐου, ο οργανισμός δύναται να καθορίσει την παράδοση των σιτηρών τον Ιούνιο, μήνα κατά τον οποίο η τιμή που ισχύει είναι εκείνη του μηνός Αυγούστου της τρεχούσης περιόδου εμπορίας- ότι πρέπει ως εκ τούτου να προβλεφθούν διατάξεις που θα επιτρέπουν στον πωλητή προ της παραδόσεως κατά τον Ιούνιο να λάβει για το εμπόρευμά του την ισχύουσα τιμή για το μήνα Μάϊο-

ότι στο παράρτημά του ο κανονισμός (ΕΟΚ) αριθ. 1569/77, καθορίζει το ελάχιστο ειδικό βάρος κριθής σε 63 χιλιόγραμμα κατά εκατόλιτρο- ότι επιτρέπει εν τούτοις, στους οργανισμούς παρεμβάσεως των Κρατών μελών να καθορίζουν το ελάχιστο αυτό ειδικό βάρος κριθής σε 59 χιλιόγραμμα κατά εκατόλιτρο- ότι λαμβάνοντας υπόψη τις τεχνικές και οικονομικές απαιτήσεις της κοινοτικής αγοράς, πρέπει να προβλεφθεί ο καθορισμός των εκπτώσεων που θα ανταποκρίνονται περισσότερο στη διαφορά των πραγματοποιουμένων τιμών μεταξύ της χειμερινής κριθής χαμηλού ειδικού βάρους και της κριθής συνήθους ποιότητος και ότι πρέπει με αυτό το πνεύμα να τροποποιηθούν οι εκπτώσεις για την κριθή που έχουν καθορισθεί στον πίνακα II του παραρτήματος του κανονισμού (ΕΟΚ) αριθ. 1570/77 της Επιτροπής της 11ης Ιουλίου 1977, περί προστιθεμένων ποσών και εκπτώσεων που εφαρμόζονται κατά την παρέμβαση στον τομέα των σιτηρών(4)-

ότι μετά τον καθορισμό των τιμών από το Συμβούλιο για την περίοδο εμπορίας 1978/1979, πρέπει να γίνει αναπροσαρμογή του προστιθεμένου ποσού που θα χορηγείται στην πωλουμένη για αρτοποίηση σίκαλη δυνάμει του άρθρου 6 παράγραφος 1 του κανονισμού (ΕΟΚ) αριθ. 1570/77-

ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1569/77 τροποποιείται ως ακολούθως:

1. Στο άρθρο 2 παράγραφος 4 προστίθεται το ακόλουθο εδάφιο:

"Εφαρμόζονται μόνο στα σιτηρά που προσφέρονται στην παρέμβαση προ της 1ης Ιουνίου της εν λόγω περιόδου εμπορίας."

2. Στο άρθρο 3 παράγραφος 3 πρώτο εδάφιο προστίθεται η ακόλουθη περίοδος:

"Εν τούτοις όταν η παράδοση πραγματοποιείται κατά τη διάρκεια ενός μηνός όπου η τιμή παρεμβάσεως είναι κατωτέρα εκείνης του μηνός που έγινε η προσφορά, τότε ισχύει η τιμή του μηνός της προσφοράς."

Άρθρο 2

Ο κανονισμός (ΕΟΚ) αριθ. 1570/77 τροποποιείται ως κάτωθι:

1. Στο άρθρο 6 παράγραφος 1, ο αριθμός "3,11" αντικαθίσταται με τον αριθμό "4, 50".

2. Οι εφαρμοζόμενες εκπτώσεις στην τιμή της κριθής, όπως έχουν καθορισθεί στον πίνακα II του παραρτήματος, τροποποιούνται ως ακολούθως:

"" ID="1">ολιγώτερα των 63,0 - 62,0> ID="2">1"> ID="1">ολιγώτερα των 62,0 - 61,0> ID="2">2"> ID="1">ολιγώτερα των 61,0 - 60,0> ID="2">3"> ID="1">ολιγώτερα των 60,0 - 59,0> ID="2">4">

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Αυγούστου 1978.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 17 Ιουλίου 1978.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 281 της 1.11.1975, σ. 1.

(2) ΕΕ αριθ. Ν 156 της 14.6.1978, σ. 1.

(3) ΕΕ αριθ. Ν 174 της 14.7.1977, σ. 15.

(4) ΕΕ αριθ. Ν 174 της 14.7.1977, σ. 18.